Musiek inspireer modegeur | SARIE
Foto: Burberry	Verwante Artikels
Musiek inspireer modegeur	deur Liesl du Toit
Die opwinding van musiek voor ’n gehoor en die energie van die mense is die inspirasie agter die nuutste mansgeur deur die modehuis Burberry, Brit Rhythm (R750 vir 50 ml EDT).
Dié modehuis het nog altyd ’n sterk verbintenis met musiek omdat die huidige kreatiwiteitshoof, Christopher Bailey, ’n liefde daarvoor het. Hy het verskeie projekte op die been gebring wat Britse musikante ’n kans gee om te wys wat hulle kan doen.
Een hiervan is Burberry Acoustic, waar hulle video’s van musikante maak wat mense op www.burberry.com of op Facebook, Twitter en YouTube kan gaan kyk.
Die nuwe parfuum is ook geïnspireer deur die klassieke swart leerbaadjie wat op ’n tyd met rebelle soos James Dean, Elvis, Marlon Brando en Jim Morrison geassosieer is. Vandag is dié kledingstuk ’n moet-hê vir baie musikante.
Die note van dié geur is ryk, maar varser note sorg vir die perfekte balans:
Van links: basiliekruid, kardemom, jenewerbessie
Van links: swart leer, patsjoelie, styrax-hars
Van links: sederhout, tonkaboon, wierook
* Kyk hier na die advertensie vir Burberry Brit Rhythm